open-index/open-wikipedia-markdown huggingface dataset:
Chevrolet Suburban

**Chevrolet Suburban** on maasturimudel, mida toodab aastast 1934 Ameerika Ühendriikide autotootja Chevrolet. See on maailma pikimalt tootmises olnud automudel, aastal 2021 jõudis turule Suburbani 12. põlvkond. Aastate jooksul on valmistatud mitmeid sõsarmudeleid, nagu Advance Design, Task Force, C/K ja Silverado.

See on üks General Motorsi tulusamaid mudeleid, Suburbanit on müüdud nii Chevrolet' kui GMC kaubamärgi all. Suburbaneid on müüdud ka erinevate mudelinimedega, nagu GMC Yukon XL ja Cadillac Escalade ESV. Austraalias on Chevrolet Subrurbaneid müüdud Holdeni margi all.

Chevrloet Suburbanit müüakse Ameerika Ühendriikides, Kanadas, Mehhikos, Kesk-Ameerikas, Tšiilis, Dominikaani Vabariigis, Boliivias, Peruus, Filipiinidel ja Lähis-Idas (v.a Iisraelis). Yukon XL-i müüakse ainult Põhja-Ameerikas ja Lähis-Idas.

Aastal 2019 sai Chevrolet Suburban omale tähe Hollywoodi kuulsuste alleele. Tähel seisab, et Subrurban on esinenud "1750 filmis ja telesarjas alates aastast 1952".

## Põlvkonnad

1937 Chevrolet Carryall Suburban (front).jpg|1. põlvkond (1935–1940)
1941 Chevrolet Carryall Suburban advert.jpg|2. põlvkond  (1941–1942; 1946)
Flickr - DVS1mn - 52 Chevrolet Suburban (1) (cropped).jpg|3. põlvkond (1947–1955)
1956 Chevrolet 3100 Suburban (cropped).jpg|4. põlvkond (1955–1959)
1961 Chevrolet Apache Suburban.jpg|5. põlvkond (1960–1989)
GMC Suburban white single drivers side door 1968-72.jpg|6. põlvkond (1967–1972)
GMC Suburban -- 12-14-2011.jpg|7. põlvkond (1973–1991)
1995 GMC Suburban 1500 4x4 in Atlantic Blue Metallic, front left.jpg|8. põlvkond (1992–2001)
2000-2006 Chevrolet Suburban -- 03-16-2012 2.JPG|9. põlvkond (2000–2006)
Chevrolet Suburban LT 2008 (15047911025).jpg|10. põlvkond  (2007–2014)
2015 Chevrolet Suburban LT in black, front left side view.jpg|11. põlvkond  (2015–2020)
2021 Chevrolet Suburban LT, rear 6.14.21.jpg|12. põlvkond  (2021–)


## Viited
Jake Paul

**Jake Joseph Paul** (snd 17. jaanuaril 1997) on Ameerika Ühendriikide poksija, suunamudija ja näitleja. Ta hakkas videod postitama 2013. aastal sotsiaalmeediaplatvormile Vine ning kogus platvormi sulgemise ajaks aastal 2016 5,3 miljonit jälgijat ja 2 miljardit vaatamist. Aastal 2014 avas ta omanimelise YouTube'i konto, mis on üks 2010. ja 2020. aastate enimteeninud juutuubereid.

Tema esimene filmiroll oli 2016. aasta filmis "Dance Camp". Ta mängis ka Disney Channeli sarjas "Bizaardvark" (2016–2018) ning filmides "Lennurežiim", "Mainstream" ja "A Genie's Tail" (2022). Ta on külalisesinejana üles astunud sarjades ja šõudes "Walk the Prank", "The Price Is Right" ja "Ridiculousness".

Pauli esimene poksimatš oli šõumatš teise juutuuberi vastu 2018. aastal, mille ta võitis tehnilise nokaudiga. Tema esimene profimatš oli 2020. aastal. Tal on õnnestunud võita nt endist korvpallurit Nate Robinsoni ja endisi vabavõitlejaid Ben Askrenit, Tyron Woodleyt (kaks korda) ja Anderson Silvat.

Veebruaris 2023 kaotas ta Tommy Furyle. Pärast seda võitis ta mitu matši järjest, alistades sh Nate Diaze ja Mike Perry. Novembris 2024 võitis ta Mike Tysonit. Pauli ja Tysoni matš toimus Texases ning läks ajalukku kui Ameerika Ühendriikide ajaloo suurima piletituluga poksimatš väljaspool Las Vegast. Aastal 2025 võitis Paul Julio César Chávez Jr.-t, kaotas Anthony Joshuale ning oli vahepeal oma WBA edetabelis oma kaaluklassis 15. kohal.

Aastal 2021 asutas ta oma reklaamifirma ja oma riskikapitalifondi. Aastal 2026 oli fondi väärtus üle 65 miljoni $.

## Viited

## Kirjandus
* 
* 
* 
* 

## Välislingid
* Jake Paul YouTube'is
Männi

**Männi** on eesti perekonnanimi.

1. jaanuari 2026 seisuga oli Eestis perekonnanimi Männi 233 inimsel (112 mehel ja 121 naisel). Perekonnanimede levikult oli Männi meeste puhul 691. ja naiste puhul 692. kohal.

## Nime kandjaid
*Ivari Männi, eesti tootedisainer ja sisearhitekt (1963–) 
*Maano Männi, eesti viiuldaja (1966–)
*Merike Männi, eesti tekstiilidisainer (1936–) 

## Välislingid
*
Chevrolet Caprice

**Chevrolet Caprice** on sõiduautomudel, mida tootis aastatel 1964–1996 Ameerika Ühendriikide autotootja Chevrolet ja aastatel 2000–2017 General Motorsi Austraalia allüksus Holden. Chevrolet' sõiduautomudelid olid Ameerika Ühendriikide populaarseimad kuuekümenendatel ja seitsmekümnendate alguses, kui valikus olid Caprice, Biscayne, Bel Air ja Impala.

Chevrolet tõi Caprice'i turule 1965. aasta keskel Impala luksusmudelina. Aastast 1966 toodeti laia valikut erinevaid Caprice'i versioone. Aastatel 1971–1976 toodeti kõige suuremaid Caprice'e. Aastal 1991 muudeti disaini ning Chevrolet lõpetas tootmise aastal 1996.

Aastatel 2011–2017 imporditi Põhja-Ameerikasse Caprice'i politseiautosid Austraaliast, kus seda valmistas General Motorsi allüksus Holden. Politseimudel kannab teise margi all nime Holden Caprice (WM). Chevrolet Caprice'i müüdi aastatel 1999–2017 ka Lähis-Idas (teise nimega Holden Caprice).

## Põlvkonnad

1967 Chevrolet Caprice coupé 283, front left.jpg|1. põlvkond (1966–1970)
1971 Chevrolet Caprice.jpg|2. põlvkond (1971–1976)
1978 Chevrolet Caprice Classic sedan, front left (Harlem).jpg|3. põlvkond (1977–1990)
1991 Chevrolet Caprice Classic.jpg|4. põlvkond (1991–1996)
Chevrolet Caprice LTZ WH V8 front.jpg|5. põlvkond (2000–2006)
New Eagle Controls Display (24462211776).jpg|6. põlvkond (2007–2017)


## Vaata ka
* Chevrolet Impala

## Viited
Coda (film 2021)

**"Coda"** on Prantsusmaa ja Ameerika Ühendriikide koostöös valminud 2021. aasta draamakomöödiafilm. Selle kirjutas ja lavastas Sian Heder. See on ingliskeelne uusversioon 2014. aasta Prantsuse ja Belgia filmist "Perekond Bélier". Peaosas on Emilia Jones, ta mängib kurtide vanemate last Ruby Rossit, kes proovib elus hoida oma pere ettevõtet ning arendada oma lauljakarjääri.

Filmis mängivad kurte kurdid näitlejad, suheldakse ameerika viipekeeles. Kõrvalosades astuvad üles Eugenio Derbez, Troy Kotsur, Ferdia Walsh-Peelo, Daniel Durant ja Marlee Matlin. Filmi produtsent on ka "Pereond Belieri" produtseerinud Philippe Rousselet. "Coda" filmiti Gloucesteris Massachusettsis.

"Coda" esilinastus 2021. aasta jaanuaris Sundance'i filmifestivalil, kus Apple ostis selle levitamisõigused festivali jaoks rekordilise 25 miljoni $ eest. Film avaldati voogedastusplatvormil Apple TV+ sama aasta augustis. Vaatajad kiitsid seda, välja toodi Hederi stsenaariumit ja Kotsuri näitlejatööd; tagasiside kurtide vaatajate poolt ei olnud nii positiivne. Ameerika Filmiinstituut nimetas selle 2021. aasta 10 parima filmi sekka ning seda on peetud üheks 2020. aastate parimaks linateoseks.

"Coda" nomineeriti kolmele Oscarile ja see võitis need kõik: parim film, parim meeskõrvalosatäitja (Kotsur) ja parim kohandatud stsenaarium. See on esimene voogedastusplatvormil levitatud ja Sundance'il esilinastunud parima filmi Oscari pälvinud teos. Kotsur on esimene Oscari ja BAFTA auhinnaga pärjatud kurt näitleja.

Aastal 2024 hakati filmi ainetel lavastama muusikali.

## Vaata ka
* Jenseits der Stille
* Children of a Lesser God (film)
* 
* Sound of Metal

## Viited
Ketramine

**Ketrus** on kiududest lõnga valmistamine keeru lisamisel.. Kiud venitatakse välja, lisatakse keerd ja keritakse poolile (värtnale). Kedrata võib puuvillast, linast, villast, viskoosist, sünteetilistest kiududest (näiteks poülester) või kiudude segudest. Algselt tehti seda käsitsi kedervarre abil, kuid alates 500. aastatest pKr sai vokist Aasias ja Euroopas domineeriv ketrusvahend. 18. sajandi lõpus leiutatud mehaanilised ketrusvahendid muutsid ketramise palju tõhusamaks kui käsitsi ketramine ning eriti puuvillatootmine sai üheks tööstusrevolutsiooni olulisemaks tööstusharuks.

## Lina ketramine
Enne lina või linataku ketramist tuli see ette valmistada, seada koonlasse. Lina ketramisel kedervarrega ei ole Eestis kiudu abivahendile kinnitatud, koonalt hoiti käes, kaenla all, süles. Vokiga kedrates kasutati abivahendina koonlalauda, koonlanuia või takuharki, mis kinnitati voki külge, et ketraja mõlemad käed oleks ketruse ajal vabad.

Lina ketramist hakati Eesti taludes õpetama lastele varakult. Alguses õpetati takkude ketramit, sest takud olid vähem väärtuslikud, olgugi et kvaliteetse takulõnga ketramine oli keerulisem.

Lina ketramisel tuleb vasaku käega tõmmata koonlalt kiudu ning paremaga hoida keerdu koonlasse liikumast. Ketramise ajal niisutati sülje, vee, õõnestatud kartulis (*sic*!) olnud vee, hapu kalja, rõõsapiima, seebivee, linaleotise või hapu piimaga sõrmi, et lõng sile ja ühtlane jääks.

## Viited
Koonlapuu

**Koonlapuu** või **koonlalaud** või **koonlanui** on ketramisel kasutatav tööriist. See on mõeldud ketramata koonla hoidmiseks, et kiud oleksid ketramiseks sobivas asendis. Kõige sagedamini kasutatakse seda lina (mõnikord ka villa) hoidmiseks, kuid seda saab kasutada igat tüüpi kiudude jaoks. Kiud mähitakse tööriista ümber ja seotakse kinni paela või nööriga.

Eesti keeles eristatakse **koonlapuud** (pikk pulk), **koonlalauda** (laba), **koonlanuia** (lühike nui), mis inglise keeles vastavad kõik terminile *distaff.* Sama eesmärgiga on ka **takuhark**. 

## Koonlalaud

Koonlalaud on voki külge kinnitatav lauake koonla hoidmiseks.

Koonlalaud on olnud Eestis lina ketramisel levinuim abivahend. See on olnud peamiselt kase- ja kuusepuust valmistatud, 25–35 cm kõrge (on ka 50 cm pikkuseid), 8–20 cm lai. Laba alumises osas on voki külge kinnitamiseks pulk. Võib olla vähem või rohem kaunistatud, eriti Vaivara koonlalauad on rikkalikult kaunistatud. Ka kuju võib erineda, on nii ruudu-, ristküliku-, lehe, kui ka U-tähe kujulisi koonlalaudu.

Eesti koonlalaudu on liigitatud kolme rühma:

# **Mitme augureaga, laia lauaga** (levinud Lõuna-, Kesk-, ja Lääne-Eestis). Eesti Rahva Muuseumi kogus kõige levinum.
# **Ühe kuni kolme auguga, kitsa lauaga** (levinud Ida- ja Põhja-Eestis, Lääne-Eesti keskalal, saartel)
# **Auguta** (levinud Eesti rannikualal ning saartel).

Koonal kinnitatakse koonlalaua külge koonlavarda või paelaga. Koonlavardad on keskmiselt 15–20 pikkused, üks ots teravam, teine laienev. Võib olla kaunistatud või kaunistamata, tehtud puidust, rauast või luust. Varda otsas võisid olla rõngad, mis ketramise ajal kõlisesid, võib-olla et ketraja une peletamiseks.

## Vaata ka
* Ketramine
* Lina harimine

## Viited
Pihkva Püha Kolmainu peakirik

**Püha Kolmainu peakirik** (vene keeles *Троицкий собор*) on Velikaja jõe idakaldal Pihkva kremlis asuv kirik, mis on alates 1589. aastast olnud Pihkva piiskopkonna katedraal.

## Ajaloost
Esimene puidust kirik ehitati sellele kohale 10. sajandil. Arvamus, et kirik ehitati vürstinna Olga eestvõttel, ei pruugi paika pidada, kuna Olga pöördumine kristlusse Bütsantsis oli tema isiklik valik ja Kiievi-Vene ristiusustamine toimus 988. aastal peaaegu kakskümmend aastat pärast Olga surma. Kiriku ehitusaeg paigutatakse pigem sellesse ristiusustamise aega sajandi lõpul. Puukiriku asemel püstitati kivikirik 1138. aastal, väidetavalt vürst Vsevolod Mstislavitši käsul. Kirik hävis korduvalt ja ehitati jälle üles, näiteks Novgorodi esimese kroonika teatel õnnistas peapiiskop Aleksei (valitses 1359–1388) 1365. aastal kiriku taaspüstitamise ja see valmis 1367. aastal. 1609. aastal sai kirik põlengus raskelt kannatada ja kogu sisustus uuendati. 1682. aastal alustati tänaseni püsinud kirikuhoonet, neljandat sellel kohal, mis pühitseti 1699. aastal.

1920. aastatel kasutas kirikut nõukogude võimule lojaalne õigeusu reformiliikumine "Elav Kirik" kuni kiriku muuseumiks muutmiseni 1930. aastatel. Teises maailmasõjas Saksa okupatsiooni ajal tegutses see taas kirikuna ja jäi selleks ka pärast sõda.

## Hoone
Moskva 17. sajandi kirikute stiilis ehitatud kirik on 78 meetri kõrgune, väheste kaunistustega valgete seinte ja viie kullatud sibulkupliga. Kirikus on pühakuks kuulutatud vürstide Vsevolod Mstislavitši (ristinimega Gavriil, suri 1138) ja Daumantase (suri 1299) ning Kristuse pärast meeletu Nikola Salose hauad.

## Viited
Tartu 5. algkool

**Tartu Linna 5. algkool** sündis Tartu Linna 5. ja 7. algkooli ühendamise käigus. Juba enne esimest maailmasõda tegi tollane linnaarhitekt Arved Eichhorn plaani Karlova alevisse kooli püstitamiseks. Toonane linnaarhitekt Anatoli Podtšekajev tegi Eichhorni eelkavandid põhjalikult ümber. Kooli Lina tänava neoklassitsistliku arhitektuuriga hoone valmis 1925.  aastal. Maja vasak tiib valmis 1928. aastal Arnold Matteuse projekti järgi. Koolimaja peeti omal ajal üheks moodsamaks Tartus – seda nii ruumilahenduselt kui ka õpitingimuste poolest ning tervisenõuetele vastavusest. Kooli juhtis 1925-1957 Elmar Einasto. Nõukogude ajal lisandusid keskkooliklassid ja kool kandis 1957-1995 Tartu 7. keskkooli nime.

## Viiteid
Palantir Technologies

:*J. R. R. Tolkieni maailma võluesemete kohta vaata artiklit [[Palantír]].*

**Palantir Technologies Inc.** on Ameerika Ühendriikide ettevõte, mis arendab andmeanalüüsiplatvorme. Nende kliendid on riigiasutused, sõjaväed ja ettevõtted, mis tahavad kombineerida ja analüüsida andmeid mitmest allikast. Palantiri kaks peamist toodet on Gotham (luure- ja kaitsevaldkonna jaoks) ja Foundry (äriotstarbeks). Ettevõtte peakontor asub Miamis Florida osariigis. Selle asutasid aastal 2003 Peter Thiel, Stephen Cohen, Joe Lonsdale, Alex Karp ja Nathan Gettings.

Palantir Gothamit kasutavad sõjaväed ja terroritõrjeüksused. Politsei kasutab Gothamit kuritegevusstatistika analüüsimiseks. Mõned kodanikuühendused on seda kritiseerinud ja nimetanud algoritmide kasutamist korrakaitses kuritegevuse ennustamiseks. Palantiri tegevjuht Alex Karp on süüdistustele vastu vaielnud ja kinnitanud, et Gothamit saab kasutada analüüsimiseks, kuid see ei ennusta kuritegevust ning otsuseid teevad siiski inimesed.

Palatiri suuremad ärikliendid on olnud nt Morgan Stanley, Merck KGaA, Airbus Group, Lilium GmbH, Pacific Gas and Electric Company ja Fiat Chrysler Automobiles. Palantir ise muutus kasumlikuks aastal 2023 ehk ligi 20 aastat pärast asutamist.

Ettevõtet on süüdistatud valitsuse jälitustegevusele kaasa aitamises tehisintellekti ja näotuvastustehnoloogiate abil. Lisaks on arvatud, et tänu Palantirile on Ameerika Ühendriikide valitsus saanud tõhustamalt riigist immigrante välja saata ja oma kodanike tundlikke andmeid koguda. Palantir on süüdistused tagasi lükanud, kuna ei kogu, talleta ega müü andmeid ise, vaid pakub tarkvara, mille abil saab juba kogutud andmeid analüüsida.

## Vaata ka
* Valitsemine algoritmi abil
* Tehisintellekti kasutamine sõjaväes
* Andmehaldusplatvorm

## Viited

## Välislingid
* Koduleht
Ruggiero (kirjanduslik tegelane)

**Ruggiero** on tegelane renessansskirjandusest, kangelaslik saratseeni rüütel ja kristlasest naisrüütli Bradamante armastatu Matteo Maria Boiardo romantilises eepilises poeemis "Orlando innamorato" (1483, 1495) ja Ludovico Ariosto eepilises poeemis "Orlando furioso" (1532).

Esmakordselt on Ruggiero-nimelist tegelast mainitud Prantsuse 12. sajandi poeemis "Aspremont", mille Andrea da Barberino hiljem töötles rüütliromaaniks "Aspramonte". Boiardo ja Ariosto teostes viidatakse, et Ruggiero ja Bradamante on mõlema kirjaniku patroonide, Ferrara Este perekonna esivanemad.

## Vaata ka
* Ruggiero (muusikaline teema)

## Viited

## Kirjandus
* Bruscagli, R. (2015). Ruggiero’s story: the making of a dynastic hero. In J. Whitman (Ed.), Romance and History: Imagining Time from the Medieval to the Early Modern Period (pp. 151–167). chapter, Cambridge: Cambridge University Press.
Aidy Bryant

**Aidy Bryant** (sündinud 7. mai 1987) on ameerika näitleja ja koomik. Bryant näitles 10 hooaega NBC sketšikomöödia saates "Saturday Night Live". Ta liitus saatega selle 38. hooajal 2012. aastal ning lahkus sealt 47. hooajal 2022. Teda on nomineeritud kolmele Primetime Emmy auhinnale, seal hulgas kaks korda parima naiskõrvalosatäitja komöödiasarjas auhinnale.

Ta on dubleerinud animasarja "Danger & Eggs" (2017) ja Netflixi täiskasvanute animasarja "Human Resources". Ta mängis peaosa situatsioonikomöödias "Shrill" (2019–2021). Lisaks oli ta ka sarja stsenarist ja tegevprodutsent. Ta oli nomineeritud sama rolli eest parima naispeaosatäitja komöödiasarjas Primetime Emmy auhinnale.

## Viited


## Välislingid

* 
*
Vehklemine 1920. aasta suveolümpiamängudel

**[[Vehklemine|Vehklemisvõistlused]] [[1920. aasta suveolümpiamängud]]el** toimusid 15. - 26. augustini 1920. aastal Antwerpenis  Belgias. Võisteldi kuuel vehklemisalal (epee, florett ja espadron ning kõigi kolme ala võistkonlikud võistlused). Kõigil aladel võistlesid ainult mehed. Toimumiskohad olid Brüsseli Egmonti palee aed ja Antwerpeni Middelheimi park.

Varasematel olümpiamängudel määrasid kohalikud korralduskomiteed vehklemisalade formaadi ja reeglid. Pärast 1912. aasta olümpiamänge asutati esimene rahvusvaheline vehklemisspordi juhtorgan Fédération Internationale d’Escrime (FIE), mis töötas välja rahvusvahelistel võistlustel kasutatavad standardreeglid. Neid reegleid kasutati esmakordselt nendel olümpiamängudel ja need osutusid edukaks. Selle tulemusel hakkas FIE 1921. aastal korraldama Euroopa meistrivõistlusi, mis 1937. aastal muutusid maailmameistrivõistlusteks.

1920. aasta vehklemisalad olid tiheda konkurentsiga ja näitasid Itaalia staari Nedo Nadi andeid. Nadi võistles Antwerpenis viiel alal ja võitis kõigil viiel kuldmedalid. 2024. aastaks on ainult Michael Phelps (USA) kuue ujumiskuldmedaliga aastal 2004 ja kaheksa ujumiskuldmedalit aastal 2008, Mark Spitz (USA) seitsme ujumiskuldmedaliga Münchenis 1972. aastal, Kristin Otto (SDV) kuue ujumiskuldmedaliga Soulis 1988. aastal ja Vitali Štšerba (SRÜ) kuue võimlemise kuldmedaliga 1992. aastal võitnud ühel olümpial rohkem kuldmedaleid kui Nedo Nadi. Nadi ei võistelnud individuaalses epees. Nadi vend Aldo võistles samuti Antwerpenis. Aldo Nadi võitis võistkondlikes alades kolm kuldmedalit ja individuaalse hõbemedali espadronis, jäädes alla oma vennale.

## Osalejad

Antwerpeni suveolümpiamängude vehklemisvõistlustel osales 149 sportlast 13 riigist. 

## Tulemused

### Epee

### Võistkondlik epee

### Florett

### Võistkondlik florett

### Espadron

### Võistkondlik espadron

## Medalite tabel

*  Korraldajariik (Belgia)
{| class="wikitable" style="text-align:center;"
|- bgcolor="#efefef"
! colspan=6|  Antwerpen 1920
|-

## Viited

## Välislingid

* OLYMPIC GAMES ANTWERP 1920 OFFICIAL REPORT 
* Antwerp 1920 Fencing Results 
* Fencing at the 1920 Summer Olympics
Viive Reesar

**Viive Reesar** (kuni 1966 **Viive Haljaste**; 24. september 1944 Läänemaa – 21. veebruar 2026) oli eesti sporditegelane.

Õppis Maidla 7-klassilises Koolis, lõpetas 1963. aastal Märjamaa Keskkooli ja pärast seda Tallinna Koolieelse Kasvatuse Kooli.

Töötanud Loodna kooli kehalise kasvatuse õpetajana. 

## Sportlasena
Tegeles keskkooli ajal kergejõustikuga.

Hiljem on ta osalenud Haapsalu rajooni meistrivõistlustel võrkpallis ja Eesti Spordiveteranide Mängude kergejõustikuvõistlustel.

## Liikmesus
*Eesti Seeniorispordi ja Spordiveteranide Liit 
*Eesti Spordiajaloo Selts

## Tunnustus
*2021 Eesti Spordiajaloo Seltsi auliige

## Viited

## Kirjandus
*Rein Järva. "VIIVE REESAR 24. IX 1944 – 21. II 2026". Eesti Spordiajaloo Seltsi Teataja nr 117, märts 2026. Lk 19–20

## Välislingid
*Profiil. Geni.com
Juana

**Juana** on hispaania naisenimi. See on naisvariant Juanist (inglisepäraselt John, eestipäraselt Jaan) ning vastab seeläbi nimedele Jane, Jean, Joan ja Joanna.

Nime deminutiivvorm on Juanita (sarnaselt Janet, Janey, Joanie jne). Nii Hispaanias kui teistes hispaaniakeelsetes maades on see väga tavaline eesnimi.

## Tuntud nimekandjad
* Juana I, tuntud ka kui **Kastiilia Juana** ning **Juana Nõdrameelne** (1479–1555), Kastiilia ja Aragoni kuninganna
* Juana Manuel (1337–1381), Kastiilia konsort-kuninganna
* Juana Enríquez (1425–1468), Aragoni ja Navarra konsort-kuninganna
* Juana Inés de la Cruz (1648–1695), hieronümiidi nunn ja kirjanik Uus-Hispaaniast
* Juana Maria (? – 1853), Nicoleño hõimu viimane liige
* Juana Azurduy de Padilla (1780–1862), Lõuna-Ameerika väejuht
* Juana María de los Dolores de León Smith (1798–1872), Hispaani aadlidaam
* Juana Manuela Gorriti (1818–1892), Argentiina kirjanik
* Juana Romani (1867–1923/1924), Itaalia-Prantsuse maalikunstnik
* Juana Rosa Aguirre (1877–1963), Tšiili esimene leedi
* Juana Teresa Juega López (1885–1979), Hispaania galiitsiakeelne luuletaja
* Juana de Ibarbourou (1892–1979), Uruguay luuletaja
* Johanna Bormann (1893–1945), Saksa sõjakurjategija
* Juana Lecaros (1920–1993), Tšiili kunstnik ja luuletaja
* Juana de la Caridad Castro Ruz (1933–2023), Kuuba-USA aktivist ja kirjanik, Fidel ja Raúl Castro õde
* Juana Molina (s. 1961), Argentiina laulja-laulukirjutaja

## Vaata ka
* Juanita
Nikola

**Nikola** on eesnimi, versioon kreeka nimest Nikolaos.

Lõunaslaavi maades (Bosnia ja Hertsegoviina, Bulgaaria, Horvaatia, Põhja-Makedoonia, Montenegro, Serbia, Sloveenia) on see levinud mehenimena, lääneslaavi maades (Tšehhi, Poola, Slovakkia) peamiselt naisenimena.

## Nime kandjaid
*Nikola I Petrović, Montenegro monarh
*Nikola, Venemaa vanausu Novozõbkovi hierarhia asutaja
*Nikola Bartůšek, Tšehhi poliitik
*Nikola Dimitrov, Põhja-Makedoonia diplomaat ja poliitik
*Nikola Gruevski, Põhja-Makedoonia poliitik
*Nikola Jokić, Serbia korvpallur
*Nikola Kljusev, Makedoonia majandusteadlane ja riigitegelane
*Nikola Madžirov, makedoonia luuletaja, esseist ja luuletõlkija
*Nikola Milenković, Serbia jalgpallur
*Nikola Mirotić, Montenegro korvpallur
*Nikola Mušanov, Bulgaaria peaminister
*Nikola Peković, Montenegro korvpallur
*Nikola Petrović-Njegoš, Montenegro kuningliku perekonna pea
*Nikola Poposki, Põhja-Makedoonia ökonomist, diplomaat ja poliitik
*Nikola Popovski, Põhja-Makedoonia poliitik
*Nikola Selaković, Serbia jurist ja poliitik
*Nikola Špirić, serbia päritolu Bosnia ja Hertsegoviina majandusteadlane ja poliitik
*Nikola Žigić, Serbia jalgpallur
*Nikola Tesla, Serbia päritolu leiutaja
*Nikola Vasilj, Bosnia ja Hertsegoviina jalgpallur
*Nikola Vlašić, Horvaatia jalgpallur
*Nikola Vučević, Montenegro korvpallur
Chevrolet Express

**Chevrolet Express** (ka **GMC Savana**) on kaubikumudel, mida toodab aastast 1996 Ameerika Ühendriikide autotootja General Motors. See on Chevrolet Vani otsene järeltulija ning vastavalt konkreetsele mudelile kas reisija- või kaubaveoks mõeldud. Expresse kasutatakse väga erinevatel otstarvetel, nt kiirabiauto, bussi, autosuvila või väikeveokina.

Sellest on aastast 1996 tootmises olnud üksainus põlvkond, mida on müüdud üle 3 miljoni. See on üks Ameerika Ühendriikide autotööstuse kõige kauem järjest tootmises olnud üks põlvkond (ligi 30 aastat olid tootmises ka nt Jeep Wagoneer (SJ) ja Dodge Ram Van).

Chevrolet Expressi toodetakse Missouri osariigis ning aastast 2017 ka Ohios.

## Viited
Volkswagen Transporter (T2)

**Volkswagen Transporter** (ka **Typ 2**, **Kombi** ja **Microbus**) on minibussimudel, mida toodab aastast 1949 Saksa autotootja Volkswagen. See on oli Volkswageni teine masstoodetud mudel (sealt ka nimi Tüüp 2), Volkswagen Tüüp 1 oli Volkswagen Põrnikas.

Esimesed 40 aastat olid kõik Transporterid neljasilindrilise ridamootoriga, mis asus kabiini all. Alates neljandast põlvkonnast aastal 1990 on Transporterid esiveolised ning ei sarnane ehituselt enam eriti Põrnikaga. Sellest ajast on mudelit nimetatud ka Transporteriks, mitte Tüüp 2-ks. Uued mudelid on ka veidi pikemad ja märgatavalt pikema teljevahega.

## Põlvkonnad

1966 Volkswagen T1 2.0 Front.jpg|1. põlvkond (1950–1975)
1973-1980 Volkswagen Kombi (T2) van 01.jpg|2. põlvkond (1967–2013)
Volkswagen Transporter (13946831716).jpg|3. põlvkond (1979–2002)
VW T4 Multivan Allstar.jpg|4. põlvkond (1990–2004)
VW Eurovan T5 Multivan.jpg|5. põlvkond (2003–2015)
VW T6 Multivan Generation Six 2.0 TDI.JPG|6. põlvkond (2015–2024)
Volkswagen T7 Transporter DSC 9339.jpg|7. põlvkond (2024–)


## Vaata ka
* Minibuss
* Volkswagen California
* Volkswagen ID. Buzz
* Volkswagen Transporter
Millest ma räägin, kui ma räägin jooksmisest

**"Millest ma räägin, kui ma räägin jooksmisest"** (jaapani keeles "走ることについて語るときに僕の語ること", "*Hashiru Koto ni Tsuite Kataru Toki ni Boku no Kataru Koto*") on jaapani kirjaniku Haruki Murakami 2007. aastal ilmunud memuaar, milles ta räägib pikamaajooksust. Aastal 1949 sündinud Murakami hakkas jooksuga tegelema 1980. aastatel, on läbinud enam kui 20 maratoni ja ühe ultramaratoni.

Teose pealkiri on võetud Ameerika Ühendriikide kirjaniku Raymond Carveri 1981. aasta raamatu "Millest me räägime, kui me räägime armastusest" järgi.

"Millest ma räägin, kui ma räägin jooksmisest" ilmus eesti keeles aastal 2021 Margis Talijärve tõlkes.

## Viited
Abubakar Malami

**Abubakar Malami** (sündinud 17. aprillil 1967) on Nigeeria jurist ja poliitik. Ta oli aastatel 2015–2023 Nigeeria justiitsminister ja föderatsiooni peaprokurör.

Abubakar Malami sündis 17. aprillil 1967 Birnin Kebbis, Kebbi osariigi pealinnas Põhja-Nigeerias. Tema varajane ametlik haridustee algas Nassarawa algkoolis Birnin Kebbis, enne kui ta lõpetas keskkooli kunstide ja araabia keele õpingute kolledžis. Aastal 1991 lõpetas ta Usmanu Danfodiyo ülikooli, kus ta õppis õigusteadust ja kutsuti 1992. aastal advokatuuri. Ta on Maiduguri ülikooli vilistlane, kus ta omandas 1994. aastal avaliku halduse magistrikraadi. Pärast ülikooli lõpetamist sai temast jurist, töötades erinevatel ametikohtadel, sealhulgas riigiprokuröri ja kohtunikuna Kebbi osariigis Nigeerias.

Malami oli tegevuse lõpetanud Progressiivsete Muutuste Kongressi riiklik õigusnõunik. Ta osales aktiivselt Kõikide Progressiivsete Kongressi (APC) moodustamises 2013. aastal, olles Kongressi Progressiivsete Muutuste (CPC), Nigeeria Tegevuskongressi (ACN) ja Kogu Nigeeria Rahvapartei (ANPP) ühisparteide ühinemiskomiteede manifesti koostamise allkomitee ressursiisikuks. 2014. aastal kandideeris ta Kebbi osariigi Kõikide Progressiivsete Kongressi kuberneri kohale, kuid astus partei eelvalimiste ajal tagasi Atiku Bugudu kasuks.

11. novembril 2015 määrati Abubakar Nigeeria Liitvabariigi justiitsministriks ja peaprokuröriks, mis tegi temast Muhammadu Buhari esimese valitsuse noorima ministri. President Muhammadu Buhari nimetas ta 21. augustil 2019 uuesti justiitsministriks ja föderatsiooni peaprokuröriks (Muhammadu Buhari teises valitsuses).
Rob Reiner

**Robert Reiner** (6. märts 1947 New York – 14. detsember 2025 Los Angeles) oli ameerika filmitegija, filmiprodutsent, stsenarist, näitleja ja poliitiline aktivist. Ta lavastas oma karjääri jooksul mitmeid tunnustatud komöödia-, draama-, romantilisi kui ka dokumentaalfilme. Reiner pälvis arvukalt tunnustusi, sealhulgas kaks Primetime Emmy auhinda ja ühe Hugo auhinna, ning lisaks oli ta nomineeritud Oscarile, BAFTA auhinnale ja üheksale Kuldgloobusele. 1999. aastal sai ta tähe Hollywoodi kuulsuste alleel ning 2014. aastal pälvis ta Film at Lincoln Centeri Chaplini auhinna. Kolm tema filmi on Ameerika Ühendriikide riiklikus filmiregistris.

## Märkused

## Viited
Les Horribles Cernettes

**Les Horribles Cernettes** oli popansambel, mille asutasid CERN-i töötajad ning mis esines CERN-i üritustel. Nad on kuulsad selle poolest, et nendest tehtud pilt oli esimene veebi üles laaditud foto.

Les Horribles Cernettesi akronüüm on sama, mis hiljem CERN-i rajatud Suurel hadronipõrgutil (*Large Hadron Collider*).

## Vaata ka
* Trojan Roomi kohvimasin

## Viited

## Välislingid
* Koduleht
Mongolite sissetungi katse Jaapanisse

## PÕHJUSED
Mongolid olid juba vallutanud suure osa Hiinast ja Koreast, ning nende juht Kublai Khan pööras nüüd tähelepanu Jaapanile. Kublai, Tšingis-khaani lapselaps, oli asutanud Hiina Yuani dünastia pealinnaga Dadu. Tema motivatsioon Jaapani vallutamiseks pole täiesti selge, kuid võimalikud põhjused olid ressursid, prestiiši suurendamine ning kaubanduse kontrollimine Ida-Aasias, sealhulgas Lõuna-Songi dünastia ja Jaapani vahel. Jaapani vallutamine oleks võinud anda Kublai Khanile juurde hästi varustatud armee, mida kasutada Songi dünastia vastu. Samuti võisid sissetungid olla vastuseks Jaapani piraatide tekitatud kahjudele piirkonna rannikutele ja kaubalaevadele.  

## ESIMENE SISSETUNG

### 1274. aastal
Novembri alguses kogus Kublai Khan umbes 800–900 laevast koosneva laevastiku ja saatis selle Koreast Jaapanisse. Laevadel oli hinnanguliselt 16 600–40 000 sõdurit, sealhulgas mongolid ning värvatud hiina ja korea väed.
Esimesed Jaapani territooriumid, kuhu sissetungijad maandusid, olid Tsushima saar 5. novembril ja Iki saar 14. novembril, ning mõlemad rüüstati. Pärast lühikest peatust Takashima saarel suundus sissetungilaevastik Hakata lahte, kus nad maabusid 19. novembril. Hoolimata ettevalmistustest oli Jaapani kaitseväe koguarv endiselt väike, hinnanguliselt 4 000–6 000 meest. 

#### 20. november
Kummalisel kombel ei tunginud sissetungijad pärast Jaapani pinnale maandumist edasi. Põhjused võisid olla varustusprobleemid või mongoli kindral Liu Fuxiangi surm, kes langes samurai noole läbi. Samuti on võimalik, et kogu „sissetung” oli tegelikult luureoperatsioon tulevase suurema invasiooni ettevalmistamiseks, ning 1274. aastal ei kavandatud tõelist vallutust.
Sõdurid jäid ööseks oma laevade juurde ja taganesid 20. novembril ohutusse lahte. See otsus osutus saatuslikuks, sest neid tabas seejärel tugev torm, mis hävitas kuni kolmandiku mongoli armeest ja kahjustas laevastikku tõsiselt. Ründajad pidid seetõttu Koreasse tagasi tõmbuma.

## TEINE SISSETUNG

### 1281. aastal
Kublai Khani teine sissetungilaevastik oli märkimisväärselt suurem kui esimene. Laevastik koosnes umbes 4 000 laevast ning hõlmas hinnanguliselt 100 000 sõdurit. 
Sissetungijad ründasid taas Tsushimat 9. juunil ja Iki saart 14. juunil. Jaapanlased aga osutasid tugevat vastupanu ja takistasid mongoleid rannale jõudmist. Pärast suuri kaotusi taandusid mongolid Iki saarele.
Kublai Khan saatis seejärel Lõuna-Hiinast abivägesid, ning kaks armeed kogunesid, et ühiselt Jaapani territooriumile sügavamale tungida.
Lahingud kestid mitu nädalat, sissetungijad seisid tõenäoliselt silmitsi varude puudusega. 

#### 14. august
Sekkus ilm, tugev taifuun hävitas suurema osa mongolite laevastikust, purustades laevu, mis olid rünnakute eest kokku seotud. Pool kuni kaks kolmandikku mongoli vägedest hukkus. Ellu jäänud laevad purjetasid tagasi Hiinasse.
Tormituuled, mis kas uputasid või puhusid mongolite laevu rannikust eemale, said nimeks kamikaze ehk „jumalikud tuuled“. 

## Viited
Paistu Vabadussõja mälestussammas

**Paistu Vabadussõja mälestussammas** on Viljandi maakonnas Paistus Paistu Maarja kiriku kõrval Vabadussõjas langenutele püstitatud mälestusmärk.

Peeter Leinbocki kujundatud sammas on graniidist ja sellel paiknevad pronksist bareljeefid. Mälestusmärgi kujunduse esiküljel on Vabadusristi kujutis koos mõõga ja kiivriga ning tekst „Vaba Eesti eest“. Külgedel mets ning raudtee koos vangitrellidega. Tagaküljel on merelained ja linnud. Kujundust võib tõlgendada, et mälestussammas on pühendatud neile, kes langesid Vabadussõjas, Teises maailmasõjas, metsavendadena, olid küüditatutud või pidid kodust lahkuma.
Smile (Charlie Chaplini laul)

**"Smile"** on Charlie Chaplini filmi "Moodsad ajad" tunnusmuusikale kirjutatud laul.

## Välislingid
* "Smile" YouTube'is
Please Come Home for Christmas

„**Please Come Home for Christmas**” on jõululaul, mida esitas Ameerika bluusilaulja ja pianist Charles Brown. Laul jõudis 1961. aasta detsembris USA Billboard Hot 100 muusikaedetabelisse. Charles Browni ja Gene Reddi kirjutatud pala sai edetabelis 76. koha. Singel jõudis Billboardi ajakirja jõulusinglite edetabelisse üheksal korral, saades 1972. aastal esikoha. „Please Come Home for Christmas” sisaldab mitmeid jõulumuusikale omaseid jooni, näiteks pühadeteemalised laulusõnad ning kirikukella meenutav heli loo alguses, mis on tehtud torukelladega. Laulu on esitanud paljud artistid, neist tuntuimad on Eagles ja Jon Bon Jovi.

## Viited
TV3 Gold

**TV3 Gold** on Eestis tegutsev eratelekanal, mis tuli eetrisse 2025. aasta 10. märtsil.

On TV3 sõsarkanal, mille programmis on suur valik klassikalisi vanu ja värskeid teleseriaale ja filme nii kodu- kui välismaalt.

## Saated ja sarjad

## Viited

## Välislingid
*TV3 Gold koduleht
Ford Expedition

**Ford Expedition** on maasturimudel, mida toodab aastast 1996 Ameerika Ühendriikide autotootja Ford Motor Company. See on Ford Bronco järeltulija ning võrreldes oma eelkäijaga rohkem linnamaasturi moodi. Expeditioni peamised turukonkurendid on Chevrolet Tahoe, Toyota Sequoia, Nissan Armada ja Jeep Wagoneer.

Ford kasutas nime "Explorer" esmakordselt 1992. aasta F-150 ideemudelil ning uuesti 1995. aasta Ford Explorer Sporti kaheukselisel variandil. Expeditioni pealt on ehitatud luksusmaastur Lincoln Navigator. Alates aastast 2007 pakutakse ka pikema kerega Explorerit, mis asendas turul Ford Excursioni. Expeditionis on ruumi kuni kaheksale inimesele.

Ford Expeditionit toodetakse Kentucky osariigis, varem on tootmine olnud ka Michiganis.

## Põlvkonnad

97-98 Ford Expedition.jpg|1. põlvkond (1997–2002)
03-06 Ford Expedition EB.jpg|2. põlvkond (2003–2006)
Ford-Expedition-Eddie-Bauer.jpg|3. põlvkond (2007–2017)
2019 Ford Expedition XLT, front 1.21.20.jpg|4. põlvkond (2018–2024)
2025 Ford Expedition Platinum MAX, front NYIAS 2025.jpg|5. põlvkond (2025–)